གྲུབ་ཐོབ་པའོ། །དེའི་སློབ་མ་ནི་
སློབ་དཔོན་སྤྱོད་པའི་རྡོ་རྗེ་སྟེ། ཡུལ་རྒྱ་གར་ཀཎར་སྐྱེས་པས་ན་ཀཎ་པ་ཞེས་ཀྱང་
བྱ། སྙན་རིང་བས་ཀྱང་ཀཎ་པ་ཟེརར། ཁ་དོག་ནག་པས་ཀྲྀཥྞ་པ་ཞེས་བྱའོ། །དེས་
བླ་མའི་མན་ངག་ལ་བརྟེན་ནས་བསྒྲུབ་པ་བྱས་པས་ནུས་པ་ཅུང་ཟད་སྐྱེས་ནས་སྤྱོད་
པ་བྱ་བར་བཞེད་དེ། བླ་མ་ལ་ཞུས་པས་སློབ་དཔོན་གྱི་ཞལ་ནས་ནུས་པ་ཆེར་མ་
ཐོན་པས་སྤྱོད་པའི་དུས་མིན་གསུངས་པ་དང་ང་ལ་ནུས་པ་ཡོད་གསུང་། སྟོན་དང་
- 504

ནག་པོ་དཀྱིལ་ཆོག་གི་བཤད་སྦྱར།
བྱས་པས་ཀྲྀཥྞ་ས་རི་ལ་སོགས་པ་དགུག་པ་དང་། མ་ཧེ་ལ་སོགས་པ་དབང་དུ་བྱ་
བ་དང༌། ཤིང་ཏོག་ལ་སོགས་པ་ལྟུང་བ་དང་། གདུག་པ་ཅན་རེངས་པ་ལ་སོགས་
པ་ལྟ་སྟངས་བཞི་གྲུབ་ཀྱང་དེ་དག་ཁྲོལ་གསུང་བ་དང་དགྲོལ་བར་མ་ནུས་ནས། བླ་
མའི་ཞལ་ནས་སྤྱོད་པ་བྱེད་པ་ལ་རྣམ་ཤེས་ཀྱི་ལས་དང་ཡེ་ཤེས་ཀྱི་ལས་ཆ་མཉམ་པ་
སྟེ། ཚར་གཅད་རྗེས་གཟུང་གཉིས་ཀ་ནུས་པའི་དུས་སུ་བྱེད་པ་ཡིན་ལ། ཁྱོད་ཀྱིས་
མི་ནུས་པར་འདུག་པས་སྤྱོད་པ་མ་བྱེད་གསུངས་ནས་སྔར་གྱི་དེ་དག་བཀྲོལ་ནས་སླར་
བཏང་ངོ་། །དེའང་སྤྱོད་པ་པའི་ཞལ་ནས་ཅིས་ཀྱང་བདག་སྤྱོད་པ་བྱེད་པས་བླ་མ་
ལ་མཁའ་འགྲོ་མས་གནང་བའི་རུས་རྒྱན་མངའ་བ་དེའང་བདག་ལ་ཞུའོ། །དེར་བླ་
མས་རྒྱན་གནང་ནས་ཤར་ཕྱོགས་ན་དེ་ཝཱི་ཀོ་ཊའི་ལྷ་མོའི་མཁར་དུ་མ་འགྲོ། དེར་
ཕྱིན་ན་མཁའ་འགྲོ་མས་བར་ཆད་བྱེད་དོ་གསུང་ངོ་། །དེར་སློབ་དཔོན་གྱི་འཁོར་
རྣལ་འབྱོར་བདུན་ཅུ་རྩ་གཉིས་ཀྱིས་བསྐོར། ཁྲུ་གང་གི་ས་ལ་ཞབས་མི་རེག་པ་
དང༌་། གདུགས་བདུན་འཛིན་པ་མེད་པར་ནམ་མཁའ་ལ་འགྲོ་བ་དང་། ཌ་མ་རུ་
བདུན་འཁྲོལ་བ་མེད་པར་ནམ་མཁར་འཁྲོལ་ཞིང་འགྲོ་བ་དང་འཁོར་དང་བཅས་
པས་ཤར་ཕྱོགས་བྷཾ་ག་ལར་བྱོན་ཏེ་ཆུ་ཁ་ཅིག་ཏུ་བྱོན་པ་དང༌་། མཛེ་མོ་ཞིག་ང་སྒྲོལ་
ཟེར་བས་འདི་ཁུར་ན་མཛེ་འགོས་ནས་ཚེ་གཅིག་གིས་སངས་རྒྱས་འགྲུབ་པའི་བར་
ཆད་དུ་འགྲོ་སྙམ་ནས་མ་བསྒྲལ་ལོ། །དེར་ཀུ་ས་ལི་ཞིག་གིས་བསྒྲལ་བས་མཛེ་མོ་
རྡོ་རྗེ་ཕག་མོར་བྱས། ཀུ་ས་ལི་དེ་ཧེ་རུ་ཀར་བྱས་ཏེ་མཁའ་སྤྱོད་དུ་གཤེགས་སོ། །དེ་
ནས་ཕར་ཕྱིན་པས་ཞིང་རྨོད་(༢༦༦)པ་ཞིག་དང་ཕྲད་པ་ལས་དེས་ཐུག་ཆང་ས་འོག་
ཏུ་བཅུག་འདུག་པ་བསློངས་པས་མ་སྟེར་ཏེ། མ་ཚད་ན་རྡོ་བ་ཞིག་ལ་ཆུ་བག་ཙམ་
འཛག་པ་འདུག་པ་ལ་འཐུང་ཟེར། དེས་མི་ངོམས་བྱས་པས་འཐུང་ནུས་པར་གྱིས་
ངོམས་པར་བྱ་ཡིས་ཟེར། དེར་རྨོད་པའི་གླང་ལ་སྡིགས་མཛུབ་བྱས་པས་གླང་ཤི་བས་
505-

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཁྱོད་སངས་རྒྱས་ཀྱི་རྣལ་འབྱོར་པར་འདུག་པ་ད་འདི་རྗེས་སུ་ཟུང་ཟེར་བ་གསོ་བར་
མ་ནུས་སོ། །དེར་རྨོད་པ་བ་རང་གིས་གླང་བསླངས་ནས་རྨོད་ཅིང་འདུག །ཆུ་འཛག་
པ་དེ་ཡང་ཐུག་ཆང་དུ་འདུག་གོ།
།ཡང་དེ་ནས་ཕར་ཕྱིན་པས་སྐྱེད་མོས་ཚལ་ཞིག་
ན་ཤིང་ཏོག་འཛམ་བུ་བིར་བྱ་བ་ཆུ་སྐྱུར་མོ་འབྱུང་བ་ཞིག་བུ་མོ་ཞིག་སྲུང་ཞིང་འདུག་
པ་ལ་བསླངས་པས་ཁྱོད་རང་རྣལ་འབྱོར་པར་འདུག་པ་ནུས་པ་མེད་དམ་ཕོབ་ལ་ཟོ་
ཟེར་ནས། ལྟུང་བའི་ལྟ་སྟངས་བྱས་པས་ཤིང་ཏོག་བྲུལ་ཞིང་བྱུང་བས། བུ་མོས་
མིག་བཏེག་བྱས་པ་ཙམ་གྱིས་སླར་འབྱར་ཏེ་སོང་ངོ་། །ཡང་ཕར་ཕྱིན་པས་ལྷ་ཁང་
ཞིག་ན་མི་ཞིག་བརྒྱད་སྟོང་པ་ཞིག་ཀློག་ཅིང་འདུག་པ་སློབ་དཔོན་གྱིས་ཁྱོད་པཎྜི་
ཏའམ་རྣལ་འབྱོར་པའམ་དགེ་བསྙེན་ནམ་ཅིས་གནས་བྱས་པས། ཁོ་ན་རེ་རྣལ་འབྱོར་
གྱི་ཆ་ལུགས་ཀྱིས་གནས་སོ། །སློབ་དཔོན་གྱིས་རྣལ་འབྱོར་པ་བྱ་བ་ཀློག་བྱེད་དམ་
ཁྱོད་ལྕེ་ཡང་མི་བདེ་བར་འདུག་བྱས་པས། འོ་ན་ཁྱོད་ཀྱིས་ཀློག་དང་ཟེར་བ་ལ་སློབ་
དཔོན་གྱིས་ཀློག་འགྲན་མ་ནུས་སོ། །དེ་ནས་སློབ་དཔོན་གྱིས་བྷཾ་ག་ལར་རྒྱལ་པོ་རོལ་
པའི་ཟླ་བ་དང་བློན་པོ་དགེ་བའི་མགོན་པོའི་གྲོང་དང་ཉེ་བར་བྱོན་པ་དང་རྒྱལ་པོ་
ཕྱི་རོལ་པ་ཡིན། བློན་པོ་སངས་རྒྱས་པ་ཡིན་པས་བློན་པོས་སློབ་དཔོན་ལ་བསུ་བ་
བསྙེན་བཀུར་བྱས་པས་བསྙེན་བཀུར་བྱེད་པ་ཅི་དོན་དུ་གཉེར་གསུང༌། བློན་པོས་
གསོལ་བ། བདག་ལ་ལྷ་ཁང་ཞིག་ན་ཐུགས་རྗེ་ཆེན་པོ་དབང་ཕྱུག་ཆེན་པོའི་གཟུགས་
སུ་བཅོས་པ་ཅིག་ཡོད་པས་རབ་གནས་ཞུའོ། །བཀའ་སྩལ་པ། དེ་རིང་ཉིད་དུ་
བྱའོ། །གསོལ་པ། ཡོ་བྱད་ཅི་འཚལ། ཅི་ཡང་མི་དགོས་སོ་གསུང་ནས། མེ་ཏོག་
སྐུའི་སྤྱི་བོར་བཞག་ནས་སུ་པྲ་ཏིཥྛ་བཛྲ་ཞེས་བརྗོད་ནས་རབ་གནས་བྱས་ཟིན་ཏོ་
གསུང་། དེ་ལ་ཡིད་མ་ཆེས་པས་སློབ་དཔོན་གྱིས་མེ་ཏོག་ཕོག་སྟེ་གཤེགས་པས་སྐུ་
ཡང་སློབ་དཔོན་གྱི་ཕྱི་ལ་གཤེགས་པ་དང་། བློན་པོ་ཡིད་ཆེས་ནས་གསོལ་བ་བཏབ་
506

ནག་པོ་དཀྱིལ་ཆོག་གི་བཤད་སྦྱར།
པས་ཡང་མེ་ཏོག་སྤྱི་བོར་བཞག་ནས་སུ་པྲ་ཏིཥྛ་བཛྲ་ཞེས་བརྗོད་པས་སྐུ་དེ་ཉིད་དུ་
བཞུགས་ཏེ།
མི་མང་པོས་སྤྱན་དྲངས་པས་ཀྱང་མ་འདྲོངས་ནས་དེ་ཉིད་དུ་ལྷ་ཁང་
བརྩིགས་སོ། །སྔར་གྱི་ལྷ་ཁང་དུ་མཆོད་རྟེན་བརྩིགས་སོ། །བློན་པོ་དེས་དབང་དང་
ཆོས་ཞུས། བདེ་མཆོག་གི་རས་རིས་ཤིག་ཀྱང་བྲིས་ནས་འབྲི་མཁན་དང་གསུམ་ལས་
གཞན་ལ་གསང་བ་ལས། གསང་བ་འཛགས་ནས་རྒྱལ་པོས་བློན་པོ་གཞན་ལས་ཐོས་
པ་ལ། དེ་མི་བདེན་གསུངས་ནས་ཡིད་མ་ཆེས་པར་གནས་པའི་དུས་སུ་བློན་པོའི་
གྲོགས་པོ་ཞིག་ན་རེ། བྲིས་སྐུ་འདི་གཞན་དུ་མ་བསྐྱལ་ན་རྒྱལ་པོས་ཚོར་ན་ཆད་པ་
འོང་ངོ་ཞེས་ཟེར་བས་དེ་ལ་མཉན་ཏེ། བྲིས་སྐུ་ལ་ན་བཟའ་མང་པོ་དང་རྒྱ་མང་པོ་
བྱས་ཏེ་གྲོང་ཁྱེར་གྱི་ལྷོ་སྒོ་ནས་བསྐུར་བས་ལྷོ་ཕྱོགས་ཀྱི་སྒོ་པ་ན་རེ། འདི་ཙམ་གྱིས་
རྒྱས་འདེབས་པ་ཅི་ཡོད་ཟེར་ནས་ཁ་ཕྱེ་བས་བྲིས་སྐུ་བྱུང་ནས། རྒྱལ་པོའི་དྲུང་དུ་
ཁྱེར་ཏེ་བསྟན་པས་བློན་པོ་རྣམས་ན་རེ། རྒྱལ་པོའི་ལྷའི་སྟན་བྱས་པའི་ལྷ་འབྲི་བ་
འདིའི་སྲོག་དང་ནོར་དབྲལ་བར་རིགས་སོ་ཞེས་ཟེར་བ་དང༌། རྒྱལ་པོ་ན་རེ་དེ་ནི་
མ་ཡིན་ཏེ། བྱ་བ་བརྟགས་ཤིང་བྱེད་པ་འུ་ཅག་ཀྱང་འདིས་སྟན་བྱས་པའི་འཇིགས་
བྱེད་དུས་མཚན་བྲིས་ལ་ནུས་པ་འགྲན་ནོ། །དེའང་ཉིད་ཀྱི་ལྷ་ཁང་དུ་ལྷ་གཉིས་
གཤིབས་ཏེ་ཞལ་གཡོགས་ཏེ་བཞག་ནས། ཞག་བདུན་དུ་མཆོད་པ་བྱས་(༢༦༧)ལ་
ཞལ་ཕྱེ་ནས་ཇི་ལྟར་འདུག་པའི་ནུས་པ་འགྲན་ནོ་ཞེས་ཟེར་ནས་དེ་བཞིན་དུ་བྱེད་པར་
བྱས་ནས། བློན་པོས་སློབ་དཔོན་ལ་བསྙད་པས་སློབ་དཔོན་ན་རེ་དེ་བཞིན་དུ་བྱའོ་
གསུངས་ནས། བཅོམ་ལྡན་འདས་དབང་ཕྱུག་གིས་རྫི་བར་ག་ལ་ནུས་གསུངས་ནས་
དུར་ཁྲོད་དུ་ཚོགས་ཀྱི་འཁོར་ལོ་མཛད་པའི་ཚེ་མི་སྔོན་པོ་ཐོད་རློན་ཐོགས་པ་ཞིག་
བྱུང་ནས། ཚོགས་དཔོན་ངས་བྱ་གསུང་། སྨྲས་པ་དེ་ནི་མ་ཡིན་ཏེ། རྣལ་འབྱོར་
པ་ཆེན་པོ་ཡིན་པའི་ཕྱིར་ང་ཉིད་ཚོགས་དཔོན་བྱེད་དོ་ཞེས་གསུངས་པའི་རྗེས་ཁོ་ན་
-507

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ལ་ཐོད་པ་ཅན་དེ་ཧེ་རུ་ཀར་གྱུར་ཏེ། འདི་སྐད་དུ། མཛེ་མོ་དེ་ཡང་མཛེ་མོ་མ་ཡིན་
རྡོ་རྗེ་ཕག་མོའི་རྣམ་འཕྲུལ་ཡིན།
།ཞིང་རྨོད་དེ་ཡང་ཞིང་རྨོད་མ་ཡིན་ཧེ་རུ་ཀ་ཡི་
རྣམ་འཕྲུལ་ཡིན། །མཛེས་ལྡན་དེ་ཡང་བུ་མོ་མ་ཡིན་རྡོ་རྗེ་ཕག་མོའི་རྣམ་འཕྲུལ་
ཡིན། །ཀློག་མཁན་དེ་ཡང་ཀློག་མཁན་མ་ཡིན་ཧེ་རུ་ཀ་ཡི་རྣམ་འཕྲུལ་ཡིན། །ཐོད་
པ་ཅན་དེའང་ཐོད་པ་ཅན་མིན་ཧེ་རུ་ཀ་ཡི་རྣམ་འཕྲུལ་ཡིན། །ཚེ་འདིར་དངོས་གྲུབ་
གཞན་འགྲུབ་གཞུང་རྣམས་རྩོམས་ཤིག་བར་དོར་སངས་རྒྱས་འགྲུབ། །ཅེས་གསུངས་
སོ། །སློབ་དཔོན་གྱིས་བདག་རྗེས་སུ་གཟུང་དུ་གསོལ་ཞེས་བྱས་ནས་བསྟོད་པ། ཁྱོད་
ཀྱི་ཞབས་ཀྱི་མཉམ་པར་མནན་ན་འོག་གི་ཀླུ་ཡང་འཇིགས་འགྱུར་ཞེས་ཏེ་ཞབས་གཡོན་
བསྐུམ་པར་གནས། ཁྱོད་ཀྱི་ཕྱག་རྣམས་དྲང་པོར་བསྲངས་ན་ཕྱོགས་སྐྱོང་རྣམས་
ཀྱང་སྐྲག་འགྱུར་ཞེས་ཏེ་ཕྱག་གཉིས་བསྐུམ་པར་མཛད། །དབུ་ཡི་གཙུག་ཏོར་དྲང་
པོར་བསྲངས་ན་ཚངས་པའི་འཇིག་རྟེན་འཇིག་འགྱུར་ཞེས་ཏེ་ཅུང་ཟད་ཡོ་བར་
གནས། །རྗེ་བཙུན་ཁྱོད་ཀྱི་གར་ནི་དགོས་པ་དང་ལྡན་མཐོང་བས་དད་དེ་སྙིང་ནས་
དང་བས་བདག་གིས་བསྟོད། །སྲིད་པ་གསུམ་པར་སྐུ་ནི་རྗེས་ཆགས་དུལ་བར་
ལྡན། །འོད་ཟེར་སྔོན་པོ་སྟོང་ལྡན་ཉི་མ་བརྒྱ་སྟོང་ལྡནན། །རྣམ་མང་སྐུ་དང་ཆ་ལུགས་
རྗེས་ཆགས་སེམས་པར་ལྡན། །ཧེ་རུ་ཀ་དཔལ་དེ་དང་སྔགས་པ་ལྷན་ཅིག་གར་བྱེད་
ཤོག །ཅེས་གསུངས་པ་དང༌། ཧེ་རུ་ཀས་ཧ་ཧ་ཧི་ཧི་ཧོ་ཞེས་གསུངས་ནས་མི་སྣང་
བར་གྱུར་ཏོ། །དེ་ནས་ཞག་བདུན་ནས་བྲིས་སྐུ་བལྟས་པས།
འོད་དང་ལྡན་པ་བྲིས་སྐུ་ཅིག་ཤོས་གོང་འོག་མགོ་བཟློག་ནས།
བཅོམ་ལྡན་འདས་ནི་
འཇིགས་བྱེད་དུས་
མཚན་མནན་པའི་ཧེ་རུ་ཀ་འོད་དང་བཅས་པར་གྱུར་པ་མཐོང་ནས། རྒྱལ་པོ་འཁོར་
དང་བཅས་པ་ཤིན་ཏུ་དད་པར་གྱུར་ཏེ། སློབ་དཔོན་རྒྱལ་པོས་གདན་སར་སྤྱན་
དྲངས་ནས་དབང་དང་མན་ངག་ཞུས་ཏེ།
- 508
རྒྱལ་སྲིད་ཐམས་ཅད་ཕུལ་བས་བྷཾ་ག་ལ་

ནག་པོ་དཀྱིལ་ཆོག་གི་བཤད་སྦྱར།
བ་ཙམ་སངས་རྒྱས་པར་གྱུར་ཏོ། །དེའི་རྗེས་ལ་སློབ་དཔོན་གྱིས་ནག་པོའི་ཆོས་དྲུག
ལ་སོགས་པ་བརྩམས་སོ། །དེ་ནས་ཛཱ་ལནྡྷ་རར་དགོན་པར་བྱེད་གསུང་། དེ་ཝཱི་ཀོ་
ཊར་བྱོན་པ་དང་། མཁའ་འགྲོ་མ་ཞིག་མིའི་བུ་མོར་བརྫུས་ནས་འབྲས་རྡུང་བ་ལ་
འབྲས་བསླངས་པས་མ་སྟེར་ནས། སློབ་དཔོན་གྱིས་འབྲས་ཀྱི་ཚོམས་ལ་ལྟ་སྟངས་
བྱས་ཏེ་བཀས་པས་མོས་ཀྱང་སློབ་དཔོན་ལ་ལྟ་སྟངས་བྱས་པས་ཞལ་ནས་ཁྲག་བྱུང་
བ་དེ་དེར་མིད་ནས་བཞུགས་སར་བྱོན་པ་དང་བསྡུས་ཏེ། བླ་མའི་བཀའ་བཅག་པའི་
ཉེས་པ་བྱུང་བས་ཡུལ་ཉི་ཤུ་རྩ་བཞིར་ཚོགས་འཁོར་བྱེད་དུ་སོང་ལ་དེ་ནས་མེ་ཏོག་
དང་སྨན་ལོང་ལ་ཤོག་གསུང་ནས་འཁོར་རྣམས་བཏང་ནས། དེ་དག་གིས་ཀྱང་དེ་
བཞིན་དུ་བྱས་ནས་སླར་ལོག་ནས་འོངས་པ་དང་ལམ་ཀ་ནས་ཁྲུས་ཀྱི་རྫིང་བུ་ཞིག་ན་
བུད་མེད་མང་པོ་ཁྲུས་བྱེད་ཅིང་འདུག་པ་རྣམས་ན་རེ། ཁྲུས་མི་བྱེད་དམ་ཟེར། སྨྲས་
པ། ལོང་མེད་དེ་སློབ་དཔོན་བསྙུང་བས་མྱུར་བར་འགྲོའོ། །མཁའ་འགྲོ་མས་སྨྲས་
པ་བསྙུང་བ་དྭངས་སོ། །དེར་འཁོར་རྣམས་ཀྱི་ཁྲུས་བྱས་པ་དང་(༢༦༨)སྨན་རྣམས་
བུད་མེད་རྣམས་ཀྱིས་ཁྱེར་ནས་ནམ་མཁའ་ལ་སོང་ངོ་། །དེར་ཕྱིན་པ་དང་ཨཱ་ཙརྱ་
བསྙུང་བ་མ་དྲག་པས་ཨཱ་ཙརྱའི་ཞལ་ནས་ད་ང་མཁའ་འགྲོ་མའི་བར་ཆད་ཡིན་པས་
ཚེ་འདི་ལ་མྱ་ངན་ལས་མི་འདའ་བར་ལུས་འདོར་ཏེ། བར་དོར་ལུས་འདི་ལ་ཞུགས་
ནས་གདོད་སངས་རྒྱས་ཐོབ་པར་འགྱུར་བས་ལུས་འདི་ཞག་བདུན་དུ་མ་བསྲེགས་
གསུངས་ནས་འདས་ཏེ་ཞལ་ལྔ་ལོན་པ་དང་། རྒྱལ་པོའི་རྩིས་པས་ཚོར་ནས་ཡུལ་
ཕྱོགས་ན་རོ་ཡོད་པས་ཡུལ་ཐམས་ཅད་བཙོག་གོ་ཟེར་ནས། འའཇོག་དུ་མ་སྟེར་
ཏེ། པུར་སྦྱངས་པས་ཌ་མ་རུ་དང་ཆ་ལང་ལ་སོགས་པའི་སྒྲ་དང་། ལྷའི་མེ་ཏོག་
ལ་སོགས་པ་དང་དཔག་ཏུ་མེད་པའི་མཆོད་པ་ཡང་བྱུང་ངོ༌། །དེང་སང་གི་བར་
དུའང་འདས་པའི་དུས་སུ་ཌ་མ་རུའི་སྒྲ་དང༌་། མེ་ཏོག་ལ་སོགས་པའི་མཆོད་པ་དཔག་
-509-

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཏུ་མེད་པ་འབྱུང་བ་ཡིན་ནོ། ། ཁ་ཅིག་ན་རེ་དེ་ནས་དུས་ཕྱིས་རུས་པའི་རྒྱན་དང་
བཅས་པ་ཞིག་འཁྲུངས་ནས་སྤྱོད་པ་བྱས་ནས་མྱ་ངན་ལས་འདས་ཏེ་བསྟན་བཅོས་
རྣམས་ཀྱང་དེའི་དུས་སུ་བརྩམས་ཞེས་ཟེར་རོ། །ལ་ལ་ན་རེ་བར་དོ་ཉིད་དུ་མྱ་ངན་
ལས་འདས་ཏེ། བཅོམ་ལྡན་འདས་ཀྱི་ལུང་བཞིན་ནོ། །བར་ཆད་བྱེད་པའི་མཁའ་
འགྲོ་མ་རྣམས་ནི་སློབ་མའི་མཆོག་ཕྱག་རྒྱ་ཆེན་པོ་གྲུབ་པ་གུ་ཧྱ་པ་ཞེས་བྱ་བས་ཚར་
གཅད་དེ་བཏུལ་ལོ། །དེ་ལྟར་ན་རྡོ་རྗེ་ཕག་མོ། རྡོ་རྗེ་དྲིལ་བུ་པ། རུས་སྦལ་གྱི་
ཞབས་ཅན། ཛཱ་ལནྡྷ་ར་པ། སྤྱོད་པའི་རྡོ་རྗེ། གུ་ཧྱ་པ། རྣམ་རྒྱལ་ཞབས། ཏི་
ལོ་པ། ནཱ་རོ་པ། ཕམ་ཐིང་བ་མཆེད་ལ་བླ་མ་མལ་གྱོ་ལོ་ཙཱ་བས་གསན་ནོ། །བླ་
མ་མལ་གྱིས་ནཱ་རོ་པའི་སློབ་མ་ཕམ་ཐིང་བའི་གཅུང་དུས་ཀྱི་འཁོར་ལོ་བ་དང་། ཝཱ་
གཱི་ཤྭ་ར་བ་དང་། ཁ་ཆེ་བྱང་ཆུབ་བཟང་པོ་ལའང་གསན་ནོ། །ནཱ་རོ་པའི་སློབ་མ་
ཀ་ན་ཀ་ཤྲཱི། དེས་བླ་མ་བལ་པོ་བྷ་དནྟ་དང་། ཀ་ན་ཀའི་སློབ་མ་བལ་པོ་ཐུགས་རྗེ་
ཆེན་པོ་ལའང་གསན་ཏེ། ཕམ་ཐིང་བ་མཆེད་མ་ཡིན་པ་གསུམ་ནི་ཚོགས་པ་ལ་བཤད་
པ་ཡིན་པའི་ཕྱིར་གཙོར་མི་མཛད་དེ་བླ་མ་ཕམ་ཐིང་བ་སྐུ་མཆེད་ཀྱིས་སློབ་མ་ལ་
བཤད་པའི་མན་ངག་འདི་ལ་དམ་པར་མཛད་དོ། །བླ་མ་མལ་ལ་ས་སྐྱ་པས་གསན་
ནོ། །རྩོམ་པ་པོ་ལས་འཕྲོས་པའི་ལོ་རྒྱུས་སོ།། །།
གཞུང་གང་ལ་བརྟེན་ནས་བརྩམས་ན་གཞུང་དྲུག་པོ་འདི་གཙོར་འཁོར་ལོ་བདེ་
མཆོག་རྩ་བའི་རྒྱུད་ཀྱི་ཁ་བསྐང་ཡིན་པས་རྩ་བའི་རྒྱུད། བཤད་པའི་རྒྱུད་དང་བཅས་
པ་རྣམས་ལ་བརྟེན་ཏེ། དཀྱིལ་འཁོར་ཆོ་ག་བཞི་རྩ་བའི་རྒྱུད་དང་། བཤད་རྒྱུད་ཧེ་
རུ་ཀ་འབྱུང་བ་ལས་གཙོར་བྱེད། རྡོ་རྗེ་མཁའ་འགྲོ་ལ་སོགས་པའང་བརྟེན་ནོ། །སྒྲུབ་
ཐབས་ནི་རྩ་རྒྱུད་དང་། ཨ་བྷི་དྷ་ན་ལས་སོ། །སྦྱིན་སྲེག་ནི་རྩ་རྒྱུད་དང་།
བརྗོད། རྡོ་རྗེ་མཁའ་འགྲོ་གསུམ་ལས་སོ། །གསང་བའི་དེ་ཉིད་བཤད་རྒྱུད་སཾ་པུ་
ངེས་
-510-

ནག་པོ་དཀྱིལ་ཆོག་གི་བཤད་སྦྱར།
ཊ། མཁའ་འགྲོ། གསང་འདུས་ལས། ཨོ་ལ་པ་ཏི། རྩ་རྒྱུད། མཁའ་འགྲོ། སཾ་པུ་
ཊ།
དགྱེས་པ་རྡོ་རྗེ་ལས། དཔྱིད་ཐིག །གཙོར་སཾ་པུ་ཊ། རྡོ་རྗེ་མཁའ་འགྲོ་ལས་
སོ། །དེ་ལྟར་ན་དེ་དག་ལ་བརྟེན་ནས་མཛད་པས་ན་རང་དགའ་མ་ཡིན་ཞིང་། བླ